Kapellveien (Oslo)

Kapellveien (1-173,6-166) er en vei på Grefsen i bydel Nordre Aker i Oslo. Den begynner og slutter i Kjelsåsveien, selv om den er 2-3 kilometer lang. Begynnelsen er ved Nordre Åsen idrettsanlegg, Skeids hjemmebane. Derfra går veien nesten rett nordover før den dreier gradvis mer vestover. Ved Grefsen kapell, som den har navn etter, dreier veien nord- og østover, idet den går opp åsen og rundt deler av kirkegården. På Grefsenplatået går veien nokså rett nordøstover og ender altså i Kjelsåsveien, like vest for dennes kryss med Midtoddveien.

Navnet ble vedtatt i 1904.

Noen adresser
 Nr. 6: Kapellveien habiliteringssenter
 Nr. 15a: I 1927 kjøpte det jødiske ekteparet Rakel og Jacob Feldmann villaen. Sønnen Herman ble drept i Auschwitz, mens foreldrene ble drept av norske grenseloser. Det er lagt ned snublesteiner utenfor huset.
 Nr. 68: Lillohjemmet
 Nr. 69-71: Grefsen skole
 Nr. 75: Grefsen kapell
 Nr. 82: Grefsen fleridrettshall
 Nr. 120: Engebråten skole

Referanser

Kilder

Eksterne lenker
 Oslo kommunes bydelsoversikt

Veier i Oslo
Veier på Grefsen